कांग्रेस और अकाली दल ने किया केंद्र सरकार की सर्वदलीय बैठक का बहिष्कार
केंद्र सरकार द्वारा कोरोना वायरस संक्रमण के मामले पर बुलाई गई सर्वदलीय बैठक में शिरोमणि अकाली दल (SAD) और कांग्रेस शामिल नहीं होगी।
नई दिल्ली: केंद्र सरकार द्वारा कोरोना वायरस संक्रमण के मामले पर बुलाई गई सर्वदलीय बैठक में शिरोमणि अकाली दल (SAD) और कांग्रेस शामिल नहीं होगी। दोनों पार्टियों ने केंद्र सरकार की सर्वदलीय बैठक का बहिष्कार करने का निर्णय लिया है। केंद्र सरकार ने यह सर्वदलीय बैठक कोरोना वायरस संक्रमण की मौजूदा स्थिति और आगे की रणनीति को लेकर चर्चा के लिए बुलाई है।बैठक में शामिल होने के लिए अकाली दल के अध्यक्ष सुखबीर सिंह बादल ने केंद्र सरकार के सामने पहले कृषि कानूनों पर बैठक बुलाने की शर्त रखी है। सुखबीर सिंह बादल ने कहा, "आज शिरोमणि अकाली दल COVID-19 पर पीएम मोदी की ब्रीफिंग का बहिष्कार करेगा। कृषि मुद्दों पर चर्चा के लिए बैठक बुलाने के बाद ही इसमें भाग लिया जाएगा।"